Rikunarita-ORG/Wikinium huggingface dataset:
# 爬蟲兩棲類學

金蟾蜍
**爬蟲兩棲類學**（粵拼：paa4 cung4 loeng5 cai1 heoi6 hok6，英文：Herpetology），係動物學嘅一個分支，專係研究啲兩棲動物（例如青蛙）同埋爬行動物（例如蛇）。

爬行動物學喺人類了解全球生態起咗好大嘅作用，其中一個重要原因係兩棲類動物對環境嘅變化比較敏感，可以令人類通過觀察佢哋，了解到環境嘅一啲重大變化。爬行兩棲動物產生嘅毒素同埋毒液已經應用喺人類嘅醫學。而家蛇毒已經俾人拎咗整抗凝血劑（俗稱嘅薄血丸），用嚟醫中風同防止心臟病發作。🐸

## 爬蟲兩棲類學嘅不同領域

爬蟲兩棲類學亦會根據特定嘅生物分類做研究，例如青蛙（batrachology）、蛇（ophiology or ophidiology）、蜥蜴（蜥蜴學）或烏龜（病原學，紀年學或testudinology）。

一般嚟講，有關於爬蟲兩棲類嘅研究志在理解或解決喺生態學、進化、生理學，行為等嘅特定問題。簡單嚟講，爬蟲兩棲學家會透過用兩棲動物或爬行動物嚟做模型生物用嚟解決或者理解相關領域中嘅特定問題，例如青蛙喺濕地生態入面扮演嘅角色。所有呢啲唔同方面都通過佢哋嘅進化史而連結埋一齊，例如，胎生動物嘅進化（包括行為同生殖）。

## 青蛙專家學者

爬蟲兩棲學領域嘅職業選擇包括但不限於實驗室研究、現場研究同調查、生態學人員、博物館人員同埋大學導師。

喺現代嘅學術科學入面，好少有人一開始視成為爬行動物學家為目標。大部份人都係專注喺特定領域，例如生態學、進化、分類學、生理學或分子生物學等等，喺自己熟悉嘅領域入面，透過探究爬行兩棲動物嚟提出或回答同佢哋領域相關嘅問題。例如，同時係進化生物學同爬蟲學嘅專家可能會揀去研究珊瑚蛇警告色演變嘅問題。

現代爬行動物學嘅作家有馬克•奧沙（Mark O'Shea）同埋菲利普•珀瑟（Philip Purser），而藝人就有有積夫·科溫，有「鱷魚獵人」之稱嘅史蒂夫歐文同埋明星奧斯汀·史蒂文斯，喺電視劇俗稱為“AustinSnakeman” *奧斯汀·史蒂文斯：Snakemaster*。
# 營養學

**營養學**（英文：**Nutritional science**）係一門研究營養同身體之間關係嘅學科。

## 睇埋

* 消化系統
* 進食

## 目錄學

* Carpenter, Kenneth J. (1994). *Protein and Energy: A Study of Changing Ideas in Nutrition*. Cambridge University Press. ISBN 978-0-521-45209-0.
* Curley, S., and Mark (1990). *The Natural Guide to Good Health*, Lafayette, Louisiana, Supreme Publishing
* Galdston, I. (1960). *Human Nutrition Historic and Scientific*. New York: International Universities Press.
* Gratzer, Walter (2006) [2005]. *Terrors of the Table: The Curious History of Nutrition*. Oxford University Press. ISBN 978-0-19-920563-9.
* Mahan, L.K.; Escott-Stump, S., 編 (2000). *Krause's Food, Nutrition, and Diet Therapy* (第10版). Philadelphia: W.B. Saunders Harcourt Brace. ISBN 978-0-7216-7904-4.
* Thiollet, J.-P. (2001). *Vitamines & minéraux*. Paris: Anagramme.
* Walter C. Willett; Meir J. Stampfer (January 2003). "Rebuilding the Food Pyramid". *Scientific American*. **288** (1): 64–71. doi:10.1038/scientificamerican0103-64. PMID 12506426.

## 連出去

* Diet, Nutrition and the prevention of chronic diseases by a Joint WHO/FAO Expert consultation (2003)
* UN Standing Committee on Nutrition – In English, French and Portuguese
# 神經科學

神經細胞發現者桑地牙哥·拉蒙卡哈喺 1899 年畫嘅圖；幅圖畫鳩鴿小腦入面啲神經細胞。
**神經科學**（粵音：san4 ging1 fo1 hok6），又或者叫**腦神經學**，係研究神經系統嘅科學領域。神經科學好跨學科，結合咗生物學、心理學、醫學、物理學等方面嘅考量，務求理解分子層面到成笪腦區嘅結構同功能。**神經科學家**會研究神經元之間嘅訊號，點樣影響人類嘅感知、情緒、記憶同埋行為；同時佢哋亦會應用神經造影同電腦模擬等嘅方法，去解釋個腦點樣達致認知同意識。

## 解剖研究

對腦嘅解剖研究能夠俾到好多有意義嘅訊息。腦解剖學家會用顯微鏡同細胞染色劑等嘅架生嚟睇個腦嘅結構同埋神經細胞，細胞染色劑能夠將某啲特定嘅結構染色，令到佢哋變得更加易睇，再唔係仲有得用醫學影像掃吓個腦。喺廿一世紀開始，科學界仲有咗新技術可以將表現緊某啲特定基因嘅神經細胞揀出嚟研究。科學家跟手可以用統計學方法計吓呢啲結構性嘅特徵同隻動物嘅行為同認知係咪有關。

## 生理研究

神經科學家又可以研究個腦嘅化學、藥理、同電特性：佢哋可以運用藥同腦電圖等嘅探測裝置睇吓落藥對個腦會有啲乜嘢影響，腦電圖方法會將電極黐喺頭皮表面或者做手術將電極植入去頭殼裏面，靠噉嚟量度個腦嘅電活動－腦入面冇痛覺感應細胞，所以後者嘅做法唔會令到隻實驗動物感受到啲乜嘢唔舒服，可以觀察到佢哋嘅自然行為；另一方面，又有研究會用 MRI 等嘅方法嚟掃吓受試者個腦，睇吓腦入面嘅活動同個受試者食乜嘢藥係咪有關，呢種研究方法主要係用喺人類身上嘅－呢啲方法好多時都係個受試者郁一郁啲數據就唔要得嘅，所以用呢啲方法要將受試者固定唔俾佢郁，呢樣嘢喺動物入面比較難做到。

一個實驗設計；呢個實驗係睇緊用馬騮嘅腦活動嚟操控機械手嘅。
## 病變研究

研究腦功能嘅第個方法係睇腦受損嘅後果。個腦雖然係有頭殼等嘅多個結構保護住，但係佢都仲係好脆弱，可以受到多種嘅病或者其他嘢損害。喺人類入面，中風同其他腦損害嘅影響俾咗好多有關腦功能嘅訊息出嚟：神經科學家可以靠睇吓腦嘅一忽受損會對個人嘅行為同認知有乜嘢影響，從而推斷個腦嘅每一忽係做啲乜嘢功能嘅。但係因為操守問題，科學家唔可以特登損害個人腦嘅某一忽嚟做呢類研究，而吓吓都要去醫院等嘅地方搵病人，但係好多時未必搵到啱用嘅病人。喺對動物嘅研究入面，科學家先至可以特登噉用藥損害個腦嘅某幾忽嚟做呢類研究。

## 計算研究

計算神經科學係神經科學嘅子領域，專門用電腦嚟研究個腦點樣做運算嘅，會嘗試寫一啲電腦程式出嚟去模擬個腦某啲部份嘅運作，呢啲程式會用一啲算式嚟代表啲神經細胞做緊嘅運算過程。呢啲電腦程式當中有啲會嘗試模擬埋神經運算牽涉嘅生物化學過程，但係又有啲會淨係模擬當中涉及嘅運算，忽略啲生物性嘅特徵。後者呢種做法電腦科學家都會有興趣做埋一份。

## 遺傳研究

由廿一世紀開始，科學界有咗啲方法可以控制遺傳物質，甚至可以「打走」一啲基因再睇吓呢啲操作會對腦同行為有乜嘢影響。呢啲研究話到俾科學家知好多有關神經可塑性嘅資訊。當中 Cre-Lox 部位組換（Cre-Lox recombination）可以響特定時段之內啟動或者壓抑個腦某啲特定部份嘅基因，等研究人員可以更加詳細噉知道每一個部份係做啲乜嘅。

## 睇埋

* 認知科學
* 人工智能
* 先天定後天

## 引述
# 原生生物學

**原生生物學**（英文：Protistology）係一門研究原生生物嘅學科。原生生物係一類多樣化生物，包括單細胞同一啲多細胞生物，好似藻類同原蟲。

## 研究範疇

原生生物學嘅研究範疇包括：

* 生物多樣性：原生生物學研究各類原生生物嘅多樣性，包括佢咃嘅分類、形態學、細胞結構同生理特徵。
* 生態系統嘅角色：原生生物喺生態系統入面扮演重要角色，例如喺食物鏈度作為初級生產者或係分解者，對環境健康同生態平衡有重要影響。
* 進化關係：研究原生生物嘅進化歷史同系統發育，幫助理解佢哋同其他生物嘅關係。
* 生理學同生化：探索原生生物嘅生理過程，包括代謝、繁殖同適應環境嘅能力。
* 醫學同公共衛生：某啲原生生物（譬如原蟲）係病原體，導致人類同動物嘅疾病，原生生物學嘅研究對提升公共衛生好有用。

## 方法同技術

研究人員主要使用以下方法嚟研究：

* 顯微鏡觀察：利用光學顯微鏡同電子顯微鏡研究原生生物嘅形態同結構。
* 分子生物學技術：應用DNA測序同基因組學技術研究原生生物嘅遺傳特徵。
* 生態實驗：通過實驗同實地調查研究原生生物喺生態系統嘅作用。

## 應用領域

佢哋嘅研究成果可以應用喺：

* 環境科學：研究原生生物對環境嘅影響，包括水質監測同生態恢復。
* 醫學研究：針對病原性原生生物嘅研究，開發治療同預防措施。
* 生物科技：利用某些原生生物嘅特性進行生物科技上嘅應用，譬如生物燃料同藻類嘅商業生產。

## 總結

原生生物學係一個多學科嘅領域，結合咗生物學、生態學、醫學同環境科學噉。隨著對生物多樣性嘅保護同公共健康嘅重視，原生生物學嘅研究越來越受到關注。

## 參考

* Introduction to Protists（LibreTexts Biology）（英文）
* Protist (ScienceDirect)（英文）
# 量子生物學

**量子生物學**研究量子力學同理論化學喺生物學中嘅應用，用嚟描述古典物理學唔能夠準確描述嘅生物學範疇。了解基本嘅量子作用對於生物系統下一級組織嘅特性係非常重要嘅。

好多生物過程係關點樣將能量轉做可以用喺化學反應嘅形式，而呢種過程係關量子力學事嘅。呢啲過程包括化學反應、光子吸收、激發電子態形成、激發能量嘅轉移，以及電子同質子（氫離子）喺化學反應入面嘅轉移，譬如話光合作用、嗅覺同細胞呼吸作用。量子生物學可以用計算模型去考慮量子力學效應對生物交互作用嘅影響。量子生物學關心唔平凡嘅量子現象帶嚟嘅影響，透過將生物過程簡化做基本物理學去解釋依啲唔平凡嘅量子現象，雖然呢啲現象有時好難研究，同埋有好多推測喺入面。

## 參考
# 系統生物學

**系統生物學**（粵拼：hai6 tung2 sang1 mat6 hok6；英文：**Systems biology**）係廿一世紀初興起嘅一套生物學研究，用運算同數學模型嘅方法模擬複雜嘅有生命系統。

系統生物學尤其在意生命系統之間嘅互動點樣創發出高層次嘅特徵，例如

* 生物組織嘅特性（高層次）點樣由組成啲組織嘅細胞度創發出嚟？
* 成隻生物嘅特性（高層次）點樣由組成隻生物嘅組織度創發出嚟？

... 呀噉。

## 睇埋

* 創發
* 複雜系統

## 攷
# 病毒學

繪病毒**病毒學**（粵拼：beng6 duk6 hok6，英文：Virology）係一門研究病毒嘅學科，病毒學嘅一個主要分支係病毒分類。病毒可以根據佢感染嘅宿主細胞嚟分類：動物病毒，植物病毒，真菌病毒同埋噬菌體。另一種分類係用衣殼嘅幾何形狀（通常係螺旋或者二十面體）或者病毒嘅結構（例如有冇脂質包膜）。病毒嘅嘥士範圍由大約30 nm到大約450 nm，所以大多數光學顯微鏡都睇唔到佢哋。

## 拎

* ICTV: International Committee on Taxonomy of Viruses – searchable virus taxonomy, updated versions in 2007 and 2008. Explanations of the virus species concept and viral taxonomy.
* David Sander: All the Virology on the WWW – collection of links, pictures, lecture notes. Many of the links on this site are broken and it does not appear to be being maintained.
* Online lectures in virology University of South Carolina
* Microbes.info is a microbiology information portal containing a vast collection of resources including articles, news, frequently asked questions, and links pertaining to the field of microbiology.
* MicrobiologyBytes: Origins of Virology
* MicrobiologyBytes: The Virology Time Machine
* Timeline of the history of virology, from the Washington University in St. Louis.
* Wong's Virology.
* Vaccine Research Center (VRC) – Information concerning vaccine research studies
* This Week in Virology Podcast by Vincent Racaniello
* Virulogy, Ton E. van den Bogaard University Maastricht, the Netherlands,
# 諾貝爾生理學或醫學獎

| 諾貝爾生理學或醫學獎 |
| --- |
|  |
| 國家或地區 | 瑞典  |
| 官方網站 |   |

**諾貝爾生理學或醫學獎**係諾貝爾獎之一，表揚響生理學或者醫學領域有重要發現或發明嘅人，由瑞典斯德哥爾摩卡羅琳醫學院負責頒發。

## 睇埋

* 諾貝爾生理學或醫學獎得主一覽

## 出面網頁

* 官方網頁：The Nobel Prize in Physiology or Medicine
* 圖片：諾貝爾醫學獎得主（1901–2009）國籍分佈，按獲獎時國籍排及按出世國家排。圖片出自J. Schmidhuber (2010), Evolution of National Nobel Prize Shares in the 20th Century，喺arXiv:1009.2634v1搵到。
# 生物學史

**生物學史**係指生物學呢門領域嘅史。

## 古希臘

早喺古希臘嗰陣時，經已有哲學家喺度研究傳統定義上嘅生命，不過佢哋嘅諗法多數都唔受現代科學接納。最早期有關生命嘅理論係由唯物論（materialism）嗰度走出嚟嘅，呢種思想認為宇宙入面淨係得物質，冇靈魂呢啲非物質嘅嘢，而對於唯物論者嚟講，生命只不過係一種複雜嘅物質，而唔係乜嘢靈魂；另一方面，又有思想家唔認同呢種諗法－主流古希臘學者會喺古希臘文入面區分兩個字：一個係「ζωή」（zoe），解做「（有靈魂嘅）生命、動物」，派生英文字「zoology」（**動物學**）；另一個係「βίος」（bios），解做「生活、生計」，派生英文「biology」（**生物學**）。呢個區別好影響後世西方哲學、尤其是基督教倫理對「生命」嘅睇法，將「生命」呢樣嘢分成「超越肉體嘅生命」（zoe）同埋「肉體嘅生命」（bio）兩個層次。

古希臘思想家又有喺度諗生命嘅組成：公元前 430 年嘅哲學家恩培多卡勒（Empedocles；希臘文：Ἐμπεδοκλῆς）提出咗個諗法，認為宇宙入面所有嘢－包括生物－都係由四種元素組成嘅：地、水、火、同埋風。佢相信世上所有嘅變化都係由呢四種元素嘅排列嚟解釋得到，而各種嘅生物就係呢四種元素以啱嘅方法溝埋一齊得出嘅結果；另一方面，公元前 460 年出世嘅哲學家德謨克利特（Democritus；希臘文：Δημόκριτος）就啱啱相反，認為生命嘅本質係有靈魂，主張火係同生命最有啦掕嘅元素（因為生命都係會產生熱力嘅），並且認為熱嘅原子會產生靈魂，令到啲嘢有生命。

公元前 322 年出世嘅希臘哲學家阿里士多德好睇重生命研究，亦都寫咗佢對生命呢個概念嘅睇法。佢提出物形論（hylomorphism），話宇宙入面所有嘢都有**物質**同**形態**（form），而一件有生命嘅嘢嘅形態就係佢嘅**靈魂**（希臘文：ψυχή，讀做「psyche」；拉丁文：anima）。佢認為靈魂有分三種：植物嘅靈魂係最簡單嘅，呢種靈魂淨係識得做生長同埋繁殖呢啲基礎功能；而動物嘅靈魂既有呢啲功能，又曉郁同埋感受；人類獨有嘅**理性靈魂**（rational soul）就更上一層樓，仲有思考嘅能力同埋意識。阿里士多德仲提出話物質係形態嘅必要條件：一定要有物質先至可以有形態，所以冇身體嘅嘢係唔會有靈魂嘅（但有身體唔等如會有靈魂）。佢將靈魂分三種嘅做法，雖然話啱唔嗮（例如係植物其實識郁，只係郁得好慢），但係智能呢家嘢似乎真係依「植物－動物－人類」嘅次序上升。植物冇乜嘢智能可言，動物幾乎係全部都或多或少噉有啲智能，而人類就出咗名係動物之中最聰明嘅。物形論雖然喺現代學角度上啱唔晒，但仍然對後世嘅生命研究產生影響。

阿里士多德個諗頭嘅圖解；佢認為靈魂有分三種。
## 中世紀

羅拔虎克用嘅顯微鏡嘅設計圖達爾文嘅相，19 世紀中影嘅；佢嘅物競天擇理論改革咗成個生物學界。
喺中世紀（5 至 15 世紀），生物學都仲未有大嘅進展。喺羅馬帝國冧咗之後，佢哋啲知識好多都喺歐洲失傳咗，搞到歐洲進入咗一段黑暗時代。古羅馬同古希臘嘅知識有喺近東同中東嗰度留存咗落嚟－拜占庭帝國嘅人同阿拉伯人將古希臘人嗰啲醫學同生命研究著作譯做佢哋啲話，但佢哋唔多做生物方面嘅研究，只不過係後尾做到將古希臘嘅知識傳返過去歐洲。中世紀啲歐洲人將古希臘發展出嚟嘅嗰套醫術攞咗嚟用，但係好少可會質問嗰套知識或者嘗試將佢發展上去。中世紀歐洲嘅大學喺哲學同物理學等領域嘅研究有啲睇頭，但係生物學依然未有進展，事實上喺嗰時生物學連獨立嘅學科都唔係。總體嚟講，中世紀嘅人類喺生命研究方面冇乜特別嘅作為。

## 科學革命

生物學真正嘅開端要數 17 至 18 世紀嘅科學革命（The Scientific Revolution）時期。喺打前少少嘅文藝復興時代，歐洲人對古希臘古羅馬嘅文明同思想興趣大增，令到科學嘅火花開始喺歐洲重燃，好似係達文西噉，就成日都幫手研究人類同埋動物嘅身體，仲對解剖學做咗些少貢獻。而喺 17 至 18 世紀嗰陣，歐洲仲掀起咗科學革命嘅熱潮：喺嗰個時代，有好多歐洲學者都開始嘗試用科學方法嚟研究各種大自然嘅嘢，包括咗生物。呢樣嘢令到生物學－研究生命嘅科學領域－開始萌芽。另一方面，顯微鏡嘅發明亦都令到對生命嘅理解有咗飛躍性嘅進步：英國科學家羅拔虎克（Robert Hooke）喺 1665 年出版咗《Micrographia》（粵文：微物圖誌）呢本著作，詳細噉記錄咗佢自己用顯微鏡睇到嘅各種微生物。打後少少喺 17 世紀尾，有埋荷蘭科學家列文虎克（Antoni van Leeuwenhoek）等人對顯微鏡做各種改良，歐洲人成功噉發現咗細菌同好多其他微生物。顯微鏡嘅發展，開拓咗以細胞為生物單位嘅科學認識，為現代生物學對生命嘅定義（細胞學說）奠基。

喺科學革命時期，學者亦都致力將已知嘅生物分類同埋改名。瑞典生物學家林奈（Carl Linnaeus）喺 1735 年提出咗佢嗰套生物分類法，跟手喺 1750 年代幫佢所知嘅生物改好嗮啲學名，呢兩樣嘢對於現代生物學嚟講都仲係好緊要，而且林奈－同好多佢同期嘅歐洲學者－發表咗好多對生物嘅諗法，當中法國數學家布豐伯爵（Comte de Buffon）甚至仲有諗過進化呢條橋。雖然林奈同布豐伯爵等學者嘅嗰柞諗法有好多都畀及後嘅科學家證實咗係錯嘅，但係佢哋啲研究依然係為現代生物奠定咗個基礎。

## 物種起源

現代生物學嘅開端喺 19 世紀。嗰個時期最出名嘅要數英格蘭自然學家查理斯·達爾文（Charles Darwin），佢對進化同物種形成等現象作出咗深思，並且喺 1859 年發表咗佢嗰本好出名嘅名著《物種起源》（On the Origin of Species），提出咗物競天擇嘅諗法解釋進化嘅現象，認為無論同種定異種嘅生物都會喺個環境嗰度爭生存所需嘅資源（例如係嘢食同水），爭嬴嘅就有得生存落去，跟手就繁殖以及將自己身上嘅基因傳畀下一代，所以一個物種嘅基因庫會一代一代噉變，經過幾百萬年就會變到完全唔同咗樣。

達爾文個理論喺啱啱提出嚟嗰陣喺學界有唔細嘅爭詏，但最後各種嘅證據－由化石以至實驗觀察等－都係撐達爾文個諗法嘅。而到咗廿一世紀，達爾文個理論已經俾科學家廣泛噉應用喺醫學同埋人工智能等嘅好多個領域嗰度（例子可以睇遺傳演算法），而且喺理論上仲有新嘅發展，例如係用物競天擇嘅理論嚟解釋利他嘅行為呀噉。

## 註釋

## 睇埋

* 科學史

## 攷
# 毛茛科

| How to read a taxobox**毛茛科** |
| --- |
|  |
| **物種分類** |
|

|  |  |
| --- | --- |
| 界 | 植物界 Plantae  |
| 綱 | 被子植物門 Angiosperms  |
| 目 | 毛茛目 Ranunculales  |
| 科 | **毛茛科 Ranunculaceae**  |

 |

**毛茛科**（粵拼：mou4 gan3 fo1，學名：Ranunculaceae）係被子植物門毛茛目嘅一個科。

## 攷
# 生物燃料

|  |
| --- |
| **再生能源** |
| Wind Turbine | 生物燃料 • 生物質能 • 地熱 水力 • 太陽能 • 潮汐能 浪能 • 風力 |

生物燃料巴士
**生物燃料**（粵拼：sang1 mat6 jin4 liu2，英文：**Biofuel**）係指由生物質組成或者萃取而成嘅嘢，可以係固體、液體或者氣體。生物質可以用三種唔同嘅轉化方法轉化做易於畀人利用、含有能量嘅物質，例如：熱轉化，化學轉化，同生物化學轉化。

## 睇埋

* 可再生能源
* 生物質能
* 生物氣體
* 生物柴油
* 藻類生質燃料
* 經濟作物
* 燃料乙醇
* 甲醇燃料
* 生物質
* Second-generation biofuels
* Lignocellulosic biomass

## 拎

* （中文）綠色和平：生物燃料非解決氣候變化出路.
* （中文）聯合國專家：生物燃料是反人類罪
* （中文）生物燃料 － 下一代的再生能源 - 台灣中興大學網頁
* （英文）Biofuel Review
# 纖毛蟲

| How to read a taxobox**纖毛蟲** |
| --- |
|   |
| **物種分類** |
|

|  |  |
| --- | --- |
| 域(Domain): | 真核域 Eukaryota  |
| 門 | **纖毛蟲門 Ciliophora**  |

 |

**纖毛蟲**（學名：Ciliophora），係種原生動物，係屬於真核域嘅一門。

## 亞門

* 纖毛蟲門分咗做兩個亞門：

### Postciliodesmatophora亞門

* Karyorelictea Karyorelictea Corliss，1974
* Heterotrich Heterotrichea Stein，1859

### 內大核亞門

*Oxytricha trifallax*
* 旋毛綱 Spirotrichea Butschli，1889
	+ Choreotrich Choreotrich Small & Lynn 1985（如丁丁蟲 *Tintinnidium*）
	+ 寡毛亞綱 Oligotrichia (e.g. *Halteria*)
	+ 排毛亞綱 Stichotrichia (e.g. *Stylonychia*)
	+ 少毛亞綱 Hypotrichia (e.g. *Euplotes*)

*Balantidium coli*
* 葉口綱 Litostomatea Small & Lynn，1981
	+ Subclass Haptoria (e.g. *Didinium*)
	+ 毛口亞綱 Trichostomatia Butschli，1889
* 葉咽綱 Phyllopharyngea de Puytorac et al.，1974
	+ 葉咽亞綱 Phyllopharyngia (e.g. *Chilodonella uncinata*
	+ Subclass Rhynchodia
	+ Subclass Chonotrichia
	+ 吸管亞綱 Suctoria (e.g. *Podophrya*)
* 籃口綱 Nassophorea Butschli，1889
* Class Colpodea Small & Lynn，1981 (e.g. *Colpoda*)
* 前口綱 Prostomatea (e.g. *Coleps*)
* Oligohymenophorea Oligohymenophorea de Puytorac et al.，1974
	+ Peniculid Peniculia Corliss，1956
	+ Hymenostome Hymenostomatia Delage & Herouard，1896
	+ Subclass Scuticociliatia
	+ 緣毛亞綱 Peritrichia Stein，1859
	+ Subclass Astromatia
	+ Subclass Apostomatia
* Class Plagiopylea Small & Lynn，1985

## 攷
# 植物園

**植物園**可謂花園，同一般花園唔同，佢兼有科學研究、保育、展示、教育。 通常都幾大下，會標明植物名，加上額外資料。有分門收藏，好似仙人掌咁，好似其他多肉植物咁。有啲會有草本花園，有藥有食。又或世界特定地方咁。有溫室，有蔭棚，可以收藏異國植物，好似熱帶植物、高山植物咁。

多數公眾開放，有啲會開部份。有導覽、有節目，例如工作坊、課程、教育展示、藝術展覽、閱覽室、露天戲、音樂表演，以及其他娛樂。

西班牙馬德里王家植物園
加拿大紐賓士域植物園
有時由大學或科學研究機構經營，通常都有植物分類學、植物科學、草本植物研究計劃。原則上，佢角色為咗科學研究、保育、展示、教育，而收藏活植物，有維護，有記錄。會取決於可用資源，所追求特殊興趣。職員通常會有植物學家，有園藝師。

好多都有文憑證書課程，園藝、植物學、分類學咁。畀實習機會有志園藝師。呢啲收藏，畀機學生、研究者做研究。

## 定義

聖彼得堡植物園，十有世紀溫室，有巨型亞馬遜睡蓮
王家園藝學會園藝字典指，叫植物園組織當中，有好多現代公園，科學活動唔多。引用世界自然基金會同國際自然保護聯盟咁講，植物園，花園來嘅，植物收藏，有科學、有序、有維護嘅，會記錄，會標籤，向公眾開放，用來娛樂、教育、研究。

植物園保育國際改良定義，包含真正精神。植物園機構來㗎，目的為活植物收藏，為科學研究、保育、展示、教育，有晒記錄。

康奈爾大學植物標本館工作人員制定，就講得詳細 。

>  植物園即機構，有專業人員管理控制，維護活植物收藏，以科學管理，目標做教育、研究。有時有圖書館、標本館、實驗室、博物館，支持特定工作。會根據員工、地理位置、規模、可用資金、章程條件，發展出自己獨特研究領域。可以有溫室、試驗場、標本館、植物園等。專業人員有科學嘅，有園藝，出版為主要發表方法。
>
>

大綱之後再擴大。

>  植物園呢個機構，有獨立、有政府運營，有大學、學院關聯。教育機構嘅話，會同教學計劃有關聯。無論咩形式，植物園都為咗科學，唔可以受需求受限而偏離初衷。花園唔單止有景觀設計、裝飾。有藝術價值，但唔係實驗站，唔單單有標籤公園。最根本元素，就係呢個機構宗旨，獲取、傳播植物學知識。
>
>

### 角色功能

各有自己興趣。植物園必須以科學為主，主要喺教導。 講咗好多十九世紀，世界植物園追求目標，當時歐洲正正花園頂峰。列出咗活動範圍，同公園，同休憩花園點唔同 。

* 科學研究到植物
* 展示植物多樣多變，尤其形態同用途
* 展示特定地區植物，當地都計
* 有時植物按科展示
* 種物種來得種子，或者為咗稀有
* 主要木材樹
* 經濟價值高植物
* 唔同氣候溫室植物
* 所有植物標註準確
* 記錄植物同表現
* 定期發佈植物目錄
* 研究設施利用活植物樣本
* 研究植物分類學
* 有例唔同植物羣落類型
* 教育學生
* 標本館
* 選擇同引入，園藝植物等到商業市場
* 研究植物化學
* 報告植物對牲畜影響
* 至少有採集員，做田野工作

植物園回應當時興趣同價值觀。早期文獻揀個功用，咁就追求科學，得出教學價值。形成於醫生、植物學家花園。但變得向觀賞園藝走，變得同一般人需求有關。科學名聲出自草本園等出版物判斷，唔係以活藏品判斷。 咁畀人睇到人口對生態影響，又睇到生物物理資源追求。喺度，溝通咗植物科學世界同大眾。教育計劃令人有環境意識，理解保育同可持續方面。

### 全球網絡

全球百五國有植物園、標本林，多數溫帶，夾埋有千八個，五百五十個喺歐洲，歐洲中百五個喺俄國。二百個喺北美， 東亞就好多。年年有三億遊客 。

植物園會出版種子清單，方便植物園間轉移植物同資訊。呢個系統今日重繼續緊，不過要要留意遺傳盜版，同埋入侵物種傳播風險。

國際植物園協會一九五四年成立，附屬於國際生物科學聯盟全球組織。最近，植物園保護國際亦協調，動員植物園、參與合作夥伴，確保植物多樣性，為人類同地球嘅福祉而努力。

## 史

植物園同植物學關係密切。十六七世紀植物園，實心情藥用花園，但植物園概念改變過，以展示歐洲殖民地同遠方植物，美麗新奇、經濟重要。十八世紀轉向教育，園方訂購新寶藏，植物學家構思植物分類系統。十九二十世紀，收藏趨勢專業又多元，既有園藝，又有植物學。

## 攷
# 毬果植物門

| How to read a taxobox**毬果植物門**
化石年代：307–0 Ma
PreЄ
Є
O
S
D
C
P
T
J
K
Pg
N

 石炭紀 - 而家 |
| --- |
|   |
| **物種分類** |
|

|  |  |
| --- | --- |
| 界 | 植物界 Plantae  |
| 門 | **毬果植物門 *Pinophyta  |

 |
| 目 |
|
睇內文 |

**毬果植物門**（學名：*Pinophyta*），又嗌**松柏門**，係植物界嘅一門，亦係種識結松果嘅維管束植物。皆因葉呈幼長針狀，所以呢啲植物又叫做**針葉樹‎**。

下屬約莫有8科、68屬同埋630個而家重有嘅物種。

## 類

* 松柏目 Pinales
* 伏脂杉目 Voltziales
* 本內蘇鐵目 Bennettitales

## 攷
# 有絲分裂

**有絲分裂**（jau5 si1 fan1 lit6，英文：mitosis）係真核細胞將佢細胞核入面概染色體分配到兩個子核之中嘅過程，係細胞分裂嘅一種。有絲分裂之後通常跟住落嚟嘅就係細胞質分裂，最後形成兩個分開咗嘅子細胞。有絲分裂同細胞質分裂畀人分去細胞週期嘅分裂期；喺呢個過程入面整出嚟嘅子細胞同佢嘅親本細胞嘅基因係一樣嘅。

## 階段

有絲分裂分咗做五個階段，分別係前期、前中期、中期、後期同埋末期。

### 前期

### 前中期

### 中期

### 後期

### 末期

### 胞質分裂

## 攷
# 大麥

| How to read a taxobox**大麥** |
| --- |
|  大麥 |
| **物種分類** |
|

|  |  |
| --- | --- |
| 界 | 植物界 Plantae  |
| 門 | 被子植物門 Magnoliophyta  |
| 綱 | 單子葉植物綱 Liliopsida  |
| 目 | 禾本目 Poales  |
| 科 | 禾本科 Poaceae  |
| 屬 | 大麥屬 *Hordeum* |
| 種 | **大麥 *H. vulgare  |

 |
| 二元學名 |
| Hordeum vulgare L. |

大麥田
**大麥**（學名：Hordeum vulgare）係一種主要穀物，主要用嚟做飼料，同埋釀啤酒、威士忌同各種蒸餾酒。

大麥主要喺溫帶氣候嘅地方種植，亦有好悠久嘅栽種歷史，早喺一萬年前就已經喺歐亞大陸種。而根據2017年統計，大麥係全球第四大產量最多嘅穀物，排粟米、稻米同小麥後面。
# 皂苷

龍葵鹼。皂苷化學結構
人蔘皂苷。皂苷化學結構Rg1
毛地黃。皂苷化學結構
桔梗。皂苷化學結構
海參素乙。皂苷化學結構
**皂苷、皂甙**，有機化合物一大類，時時喺草木之中，陸上維管束植物嗰類，荳呀、人參呀、茶呀等等，好常見㗎。中藥人参、遠志、桔梗、甘草、知母、柴胡，隻隻都有。唔祇草木，棘皮動物，好似海星、海參都有。有啲人類飲食無事，有啲就毒來㗎，會破壞細胞膜，可謂草木自衞化學武器。

佢結構多變，歸立唔出化學式。化學描述，首先皂苷配基，又叫皂素，稱為非醣部份。而醣就另一部份，兩者化合就成，合成叫苷叫甙，或者醣苷，日文稱為配糖體，後面苷甙間用。

皂講佢好似梘咁起泡，實情梘本身，就有呢種成份嘅。皂本來就指某種草。確實皂苷有咁用途，用來洗嘢，番梘又好，洗潔精又好，又或者造乳化劑。而苷甙兩字，都有個甘，就講佢有醣，屬醣類化合物。因此，茶、荳漿、參類飲品咁，喺樽搖佢會起泡，要放一段時間先消散，就係佢搞鬼。起泡屬性來㗎，唔代表變壞。

話雖有甘，實情味苦多，動物知道唔好食。結晶多數白色。

化學性質，親水兼親脂，所謂兩親性甙組合。要成為皂，親水親脂就好必要。醣苷親水，一個多個咁。三萜衍生物就親脂，醣苷配基，三萜類，或者螺旋甾烷類。

## 語源

英文**Saponin**，實情拉丁文來㗎。Sapon為皂，即番梘。而in，就指其一。

## 攷
# 安第斯山脈

一忽安第斯山脈

**安第斯山脈**（英文：The Andes）係世界最長嘅山脈，有成7000公里咁長，佢喺南美洲嘅西面，由南至北橫跨7個國家：委內瑞拉、哥倫比亞、厄瓜多爾、秘魯、玻利維亞、阿根廷同智利。

## 文化歷史

馬丘比丘
世界文化遺產馬丘比丘古城就係喺秘魯境內嘅安第斯山脈上面。

## 地質學

安第斯山脈係一條沿住太平洋火環（即環繞太平洋周邊同亞太地區嘅火山活躍地帶）形成嘅造山帶。安第斯山脈係由中生代同第三紀期間持續嘅板塊構造過程形成嘅，係因為納斯卡板塊同南美洲板塊相撞，令大洋地殼向南美洲板塊下方俯衝所致。呢啲過程仲受到氣候影響而加速。隨住安第斯山脈隆起，佢喺智利西部形成咗雨影，海洋洋流同盛行風將水氣帶離智利海岸。呢樣令到俯衝帶嘅部分地方缺乏沉積物，引致摩擦力增加，令沿岸隆起壓縮嘅速度加快。安第斯山脈隆起嘅主要原因係納斯卡板塊同南極洲板塊俯衝，令到南美洲板塊嘅西部邊緣受到壓縮。喺東面，安第斯山脈同幾個沉積盆地相連，包括奧里諾科盆地、亞馬遜盆地、馬德雷德迪奧斯盆地同大查科，呢啲盆地將安第斯山脈同南美洲東部嘅古老克拉通分隔開。喺南面，安第斯山脈同前巴塔哥尼亞地塊有一段好長嘅邊界。喺西面，安第斯山脈喺太平洋結束，不過秘魯-智利海溝可以話係佢最西面嘅界限。從地理角度嚟睇，安第斯山脈嘅西部邊界係由沿岸低地同較平坦嘅地形標示。安第斯山脈仲有大量鐵礦，分布喺山脈入面嘅好多座山度。

安第斯造山帶有一系列嘅彎曲或者造山彎。玻利維亞造山彎係喺南緯18度左右，南美洲海岸同安第斯山脈向海凹入嘅一個彎位。喺呢度，安第斯山脈嘅走向由秘魯嘅西北轉向智利同阿根廷嘅南向。造山彎北面同南面嘅安第斯山脈分別向逆時針旋轉咗15度同順時針旋轉咗20度。玻利維亞造山彎嘅範圍同安第斯高原最寬嘅地方重疊，根據Isacks (1988)嘅講法，呢個造山彎同地殼縮短有關。喺南緯18度嗰個海岸線彎位嘅特定地方叫做阿里卡肘部。再南面有馬伊波造山彎，係喺南緯30度到38度之間一個比較唔明顯嘅造山彎，喺南緯33度有一個向海凹入嘅走向轉變。喺安第斯山脈最南端附近有巴塔哥尼亞造山彎。

### 造山運動

南美洲板塊嘅西部邊緣至少自元古代末期同古生代初期開始就經歷過幾次前安第斯造山運動，當時有幾個地體同微大陸同東南美洲嘅古老克拉通（當時係岡瓦納嘅南美洲部分）碰撞同合併。

現代安第斯山脈嘅形成始於三疊紀，當時盤古超大陸開始裂解，形成咗幾條裂谷。呢個發展喺侏羅紀持續。喺白堊紀，安第斯山脈開始形成現今嘅樣貌，東面古老克拉通嘅沉積岩同變質岩經歷咗隆起、斷層同褶皺。安第斯山脈嘅隆起唔係一直穩定嘅，因為唔同地區受到唔同程度嘅構造應力、隆起同侵蝕。

跨過1,000公里-wide（620英里）闊嘅德雷克海峽，喺斯科舍板塊南面嘅南極半島有一啲山脈，睇嚟係安第斯山脈嘅延續。

安第斯山脈最東面嘅地區因為安第斯造山運動而經歷咗一系列嘅變化。亞馬遜克拉通嘅部分蘇恩薩斯造山帶從地球表面消失咗，畀安第斯山脈覆蓋咗。科爾多瓦山脈可以見到古老嘅潘帕斯造山運動嘅影響，佢哋喺第三紀嘅現代隆起同地貌係因為安第斯造山運動造成嘅。再南面喺南巴塔哥尼亞，安第斯造山運動開始嘅時候令馬哲倫盆地由中生代嘅張性弧後盆地演變成新生代嘅壓縮性前陸盆地。

### 地震活動

喺南美洲整個西海岸，即納斯卡板塊同部分南極洲板塊向南美洲板塊下方滑動嘅俯衝帶上面嘅構造力，繼續產生緊一個持續嘅造山運動，直到而家都仲會引起大大小小嘅地震同火山爆發。呢個地區發生過好多大震級嘅地震，好似2010年智利地震（黎克特制8.8級）、2015年伊亞佩爾地震（8.2級），同埋1960年瓦爾迪維亞地震（9.5級），呢個係截至2024年為止地震儀記錄到最強嘅地震。

俯衝帶沿線嘅地震活動嘅數量、震級同類型都有好大嘅差異。呢啲差異係由好多因素造成嘅，包括板塊之間嘅摩擦力、俯衝角度、俯衝板塊嘅浮力、俯衝速率，同埋地幔物質嘅水合程度。地震活動最頻繁嘅係中部邊界，即南緯33度到35度之間嘅地區。喺呢個區域，俯衝角度好細，即係話俯衝板塊幾乎係水平嘅。研究俯衝帶嘅地幔水合情況發現，物質嘅水合程度增加同較細震級、較頻密嘅地震活動有關。相反，脫水嘅區域就可能會喺未來發生較大震級嘅地震。

呢個山脈仲係南美洲板塊內部淺層地震嘅來源。截至2024年為止，最大嘅一次呢類地震係1947年薩蒂波地震，發生喺秘魯，震級達到Template:M 7.5。喺秘魯嘅安第斯山脈，呢啲地震展現出正斷層（1946年）、走滑斷層（1976年）同逆斷層（1969年、1983年）嘅機制。亞馬遜克拉通喺秘魯嘅次安第斯地區下方持續俯衝，產生逆斷層。喺哥倫比亞、厄瓜多爾同秘魯，次安第斯地區嘅逆斷層係因為俯衝帶嘅壓縮力而形成嘅，而喺高安第斯地區，正斷層係因為重力作用而形成嘅。

喺最南端，一條主要嘅轉換斷層將火地島同細細嘅斯科舍板塊分開。

### 火山活動

厄瓜多爾基洛托阿附近嘅裂谷
呢張相係喺國際太空站影嘅，前景係安第斯山脈嘅高原，有一列年輕嘅火山面向低得多嘅阿塔卡馬沙漠
安第斯山脈有好多活火山，分佈喺四個火山區，每個火山區之間都有冇火山活動嘅地方隔開。安第斯火山活動係納斯卡板塊同南極洲板塊向南美洲板塊下方俯衝嘅結果。呢個火山帶分成四個主要嘅火山區，每個區之間都有火山空隙分隔開。呢個火山帶嘅火山喺活動方式、產物同形態方面都好多樣化。雖然有啲差異可以用火山所屬嘅火山區嚟解釋，但係同一個火山區入面嘅火山都有顯著嘅差異，就算係相鄰嘅火山都係。雖然安第斯火山帶係典型嘅鈣鹼性同俯衝帶火山活動嘅地方，但係佢有好多種火山構造環境，例如裂谷系統、張裂區、轉壓斷層、中洋脊俯衝，同埋海山鏈，仲有唔同厚度嘅地殼同岩漿上升路徑，同埋唔同程度嘅地殼同化作用。

### 礦床同蒸發岩

安第斯山脈有大量礦床同鹽礦，佢嘅東部褶皺衝斷帶有啲可以做商業開發碳氫化合物嘅陷阱。喺阿塔卡馬沙漠嘅前陸，有啲最大嘅斑岩銅礦礦化區，令到智利同秘魯成為全球第一同第二大銅出口國。安第斯山脈西坡嘅斑岩銅礦係花崗岩或者火山系統冷卻嘅時候，由熱液（主要係水）產生嘅。斑岩礦化仲受益於乾燥氣候，因為乾燥氣候減少咗大氣水嘅干擾作用。安第斯山脈中西部嘅乾燥氣候仲令到大量智利硝石礦床形成，喺合成硝酸鹽發明之前呢啲礦床畀大規模開採過。乾燥氣候嘅另一個結果就係阿塔卡馬鹽沼同烏尤尼鹽沼，前者係全球最大嘅鋰來源，後者係全球最大嘅鋰儲備。玻利維亞中部山脈喺早期中生代同新第三紀嘅岩漿活動形成咗玻利維亞錫帶，仲有而家已經差唔多開採晒嘅波托西富銀山嘅著名礦床。

## 出面網頁

* The Andes, Arizona University

## 疏仕
# 楊柳

| How to read a taxobox**楊柳** |
| --- |
|  垂柳(*Salix babylonica*) |
| **物種分類** |
|

|  |  |
| --- | --- |
| 域(Domain): | 真核域 Eukarya  |
| 界 | 植物界 Plantae  |
| 門 | 被子植物門 Magnoliophyta  |
| 綱 | 雙子葉植物綱 Magnoliopsida  |
| 目 | 金虎尾目(Malpighiales)  |
| 科 | **楊柳科(Salicaceae)** Mirb. |

 |
| 屬 |
| * 睇內文
 |

**楊柳**（粵拼：joeng4 lau5；學名：*Salicaceae*）係金虎尾目嘅一個科，有超過五十個屬。
# 帽蕊草科

| How to read a taxobox**帽蕊草科** |
| --- |
|  |
| **物種分類** |
|

|  |  |
| --- | --- |
| 界 | 植物界 Plantae  |
| 門(Divisio): | 被子植物門 Angiosperms  |
| 綱 | 雙子葉植物綱 Dicotyledons  |
| 目 | 杜鵑花目 Ericales  |
| 科 | **帽蕊草科 Mitrastemonaceae**  |
| 屬 | **帽蕊草屬 Mitrastemon**  |

 |

 典型
**帽蕊草科**（學名：*Mitrastemonaceae*）係雙子葉植物綱杜鵑花目嘅一個科，

而**帽蕊草屬**（學名：*Mitrastemon*）係佢唯一屬。
# 夏拔史賓莎

| 夏拔史賓莎 |
| --- |
|  |
| 姓名原文 | Herbert Spencer |
| 出生日 | 1820年4月27號、1820年4月28號  |
| 出生地 | 打比  |
| 死亡日 | 1903年12月8號  （83歲） |
| 死亡地 | 白禮頓  |
| 國籍 | 大不列顛愛爾蘭聯合王國  |
| 母語 | 英文  |
| 識嘅語言 | 英文  |
| 信奉 | 不可知論  |
| 職業 | 哲學家、經濟學家、人類學家、心理學家、新聞從業員、社會學者、作家、植物學家、作者  |
| 僱主 | 經濟學人  |
| 名作 | The Study of Sociology、Mr. Martineau on Evolution、Social Statics  |
| 亞爸 | William George Spencer  |
| [改維基數據] |
| * 睇
* 傾
* 改
 |

**夏拔史賓莎**（**Herbert Spencer**，1820年4月27號—1903年12月8號），係英國哲學家，開創出社會達爾文主義。
# 芍藥屬

| How to read a taxobox**芍藥屬** |
| --- |
|   |
| **物種分類** |
|

|  |  |
| --- | --- |
| 域(Domain): | 真核域 Eukarya  |
| 界 | 植物界 Plantae  |
| 門 | 被子植物門 Magnoliophyta  |
| 綱 | 雙子葉植物綱 Magnoliopsida  |
| 目 | 虎耳草目 Saxifragales  |
| 科 | **芍藥科 Paeoniaceae** L., 1753 |
| 屬 | **芍藥屬 *Paeonia  |

 |
| 品種 |
|
多種牡丹同芍藥 |

**芍藥屬**（粵拼：soek3 joek6 suk6；學名：*Paeonia*）係芍藥科下面嘅唯一屬，有四十幾個品種，主要有芍藥同牡丹。
# 普通鼠尾草

| How to read a taxobox**藥用鼠尾草** |
| --- |
|   |
| **物種分類** |
|

|  |  |
| --- | --- |
| 界 | 植物界 Plantae  |
| 門 | 被子植物門 Magnoliophyta  |
| 綱 | 雙子葉植物綱 Magnoliopsida  |
| 目 | 唇形目 Lamiales  |
| 科 | 唇形科 Lamiaceae  |
| 屬 | 鼠尾草屬 *Salvia*  |
| 種 | **藥用鼠尾草 *S. officinalis  |

 |
| 二元學名 |
| Salvia officinalis L. |

 **普通鼠尾草**（粵拼：pou2 tong1 syu2 mei5 cou2）
（學名：*Salvia officinalis*），又叫**庭園鼠尾草**ting4 jyun2\*4 syu2 mei5 cou2、**藥用鼠尾草**jeok6 jung6 syu2 mei5 cou2，係唇形科鼠尾草屬嘅草本植物，亦係種常見嘅香草，氣味似胡椒。

## 出面網頁

* 20-脫氧鼠尾草酚 20-Deoxocarnosol 中草藥化學圖像數據庫 (香港浸會大學中醫藥學院) （中文）（英文）
# 留尼旺

人造衞星睇拍嘅留尼旺
**留尼旺**（法文：**La Réunion**；英文：**Réunion**），舊時叫**布旺**（**Bourbon**；法文：**Île Bourbon**，｢布旺島｣）係印度洋西面一島，近毛厘士。留尼旺係法國海外之地，地位同法國本土各省一樣。

## 留尼旺聚居地

1. 聖但尼 (留尼旺)
2. 聖保羅 (留尼旺)
3. 聖皮耶 (留尼旺)
4. 勒唐蓬
5. 聖路易斯 (留尼旺)
6. 聖安德雷
7. 聖賓諾爾
8. ……

## 出面網頁

* "Réunion - Department of Foreign Affairs and Trade" (英文). 澳洲外交貿易部.
# 北恩德貝萊族

| 北恩德貝萊族 |
| --- |
| 總人口 |
| ~238萬 (2023年估計) |
| 分佈地區 |
|  津巴布韋 | 220萬 |
|  波茨華拿 | 15萬 |
|  英國 | 2.3萬 |
|  美國 | 8,000 |
| 語言 |
| 北恩德貝萊話 |
| 宗教信仰 |
| **主要：** 基督教 **少數：** 民間信仰 |
| 相關種族 |
| 其他 Nguni 種族： 南恩德貝萊族、斯威士族 |

喺1909年嘅部落長一家人
**北恩德貝萊族** (英文：Northern Ndebele people) 係一個非洲南部嘅種族，最主要喺津巴布韋住，佔津巴布韋嘅人口嘅19%。佢哋主要講北恩德貝萊話，係津巴布韋嘅官方語言之一。
# 鴨嘴獸

| How to read a taxobox**鴨嘴獸** |
| --- |
|   |
| 瀕危指標 |
|  就快受威脅（Near Threatened） (NT) |
| **物種分類** |
|

|  |  |
| --- | --- |
| 界 | 動物界 Animalia  |
| 門 | 脊索動物門 Chordata  |
| 綱 | 哺乳綱 Mammalia  |
| 亞綱 | 原獸亞綱 Prototheria  |
| 目 | 單孔目 Monotremata  |
| 科 | **鴨嘴獸科 Ornithorhynchidae**  |
| 屬 | **鴨嘴獸屬 *Ornithorhynchus Blumenbach, 1800 |
| 種 | **鴨嘴獸 *O. anatinus  |

 |
| 二元學名 |
| Ornithorhynchus anatinus (Shaw, 1799) |
|  鴨嘴鴨嘅分布（藍色部分） |

**鴨嘴獸**（學名：Ornithorhynchus anatinus）係哺乳動物，啲毛啡色，水陸兩棲，水中捕食，陸上休息，同針鼴齊齊歸入單孔目，即現存幾種卵生哺乳動物。因為佢卵生，改變咗哺乳動物定義，唔一定要胎生。佢有獸毛，典型哺乳動物特徵。佢有乳腺無𢆡頭，奶會滲出毛上面，叫汗奶，而幼獸會爬上去舐，咁必定哺乳動物。生物單孔目之下，歸入鴨嘴獸科鴨嘴獸屬，呢屬得佢一個，現存呢科，亦得佢呢個物種。單孔目意思一個窿，話佢有泄殖腔，屙屎屙尿生殖管道，都喺處匯合，共用一口。

佢喺澳洲東部同塔斯曼尼亞州。標本送到博物館，外觀奇特，嘴似鴨，尾似水獺，四肢有蹼，曉生蛋，又會哺乳，咁莫名其妙。首先圖傳到去英國。當時歐洲分類學家，甚至認為佢精心捏造。由於經過印度洋到英國，懷疑過唐人水手玩嘢。為咗咁，解剖過睇下有無縫綫。哺乳、爬蟲、鳥類特徵都有，實在難以斷定，至終歸佢入哺乳綱。

佢會用毒，哺乳動物少見，反而爬蟲就多。獸公後肢有尖刺出毒。細啲動物會死，拮到人就好痛，痛成個月。另一特徵，游水時眼、耳、鼻都合埋。頭左搖右擺，用個嘴電感感應，感應出獵物生物電，同鎚頭鯊郔似。佢有嘴無牙，有牙演化到無牙並唔太古老，或者演化食軟身獵物而來。有胃而無胃酸，形同虛設。啲毛好密，僅次於榜首水獺。無論上水落水，會留咗層空氣，用來保暖。喺紫外光下，會發螢光，青青藍藍。

生物演化來睇。合弓綱同蜥形綱首先分道揚鑣，合弓綱變成哺乳動物祖先，而蜥形綱變成爬蟲、鳥類祖先。合弓綱當中演化出哺乳形態類。之後生出哺乳動物祖先，而南楔齒獸類首同其他哺乳動物分枝出來，再分枝出硬齒鴨嘴獸屬，成為單乳目祖先。不過呢啲仍有唔同見解。佢咁獨特，演化生物學研究都搵佢做對象。

## 保育現狀

鴨嘴獸可謂澳洲象徵，不時做全國活動吉祥物。另外，澳洲兩毫銀仔，反面圖案就係水中鴨嘴獸。直到二十世紀初，仍有人為毛皮獵殺佢。有試過圈養，但唔太成功，而且佢好怕環境污染。經過保育，目前去到無絕種危機。

## 攷

鴨咀獸個頭
* 《發現鴨嘴獸》ISBN 986-7879-61-9
# 網址

**網址**，網絡資源之址。佢喺互聯網再高一層，用來表示資源獨有位置。資源可以網上任何嘢，如網頁、檔案、郵件等等。

英文初名叫**Uniform Resource Locator**，短名**URL**，意謂**劃一資源定位符**。後尾廣義叫**Uniform Resource Identifier**，短名**URI**，意謂**劃一資源識別符**，可參考劃一資源記認。

網址以一串長字做符，憑符去搵到所要嘅嘢。佢起源於萬維網。萬維網用一串長字做符，去搵到網頁。而且亦唔限於萬維網，亦可以檔案傳送，連接終端等。

萬維網例，
電子郵箱，mailto:John.Doe@example.com

網址越來越多，亦越來越長，好多名都無意義，有時亦會畀人假冒。
# COBOL

COBOL|  |
| 編程範式 | 過程式、指令式、物件導向 |
| 設計者 | Howard Bromberg, Howard Discount, Vernon Reeves, Jean E. Sammet, William Selden, Gertrude Tierney |
| 編程員 | CODASYL, 美國國家標準協會, 國際標準化組織 |
| 第一次出現 | 1959年 (1959) |
|  |
| 穩定版本 | ISO/IEC 1989:2014
 / 2014 |
|  |
| 類型系統 | 強弱型別, 類型系統 |
| 副檔名 | `.cbl`, `.cob`, `.cpy` |
| Major 實作版本 |
| GnuCOBOL, IBM COBOL, Micro Focus Visual COBOL |
| 衍生變體 |
| ACUCOBOL-GT, COBOL-IT, COBOL/2, DEC COBOL-10, DEC VAX COBOL, DOSVS COBOL, Fujitsu COBOL, Hitachi COBOL2002, HP3000 COBOL/II, IBM COBOL SAA, IBM COBOL/400, IBM COBOL/II, IBM Enterprise COBOL, IBM ILE COBOL, IBM OS/VS COBOL, ICL COBOL, isCOBOL, Micro Focus COBOL, Microsoft COBOL, Realia COBOL, Ryan McFarland RM/COBOL, Ryan McFarland RM/COBOL-85, Tandem (NonStop) COBOL85, Tandem (NonStop) SCOBOL, UNIVAC COBOL, Unisys MCP COBOL74, Unisys MCP COBOL85, Unix COBOL X/Open, Visual COBOL, Wang VS COBOL |
| * 維基書本有關COBOL嘅內容
 |

**COBOL**，全名**通用商業語言**（**COmmon Business Oriented Language**），係最早出嘅標準化高階程式語言，1959年制定出嚟。
# PDF

**PDF**（英文全名：Portable Document Format，意思即係「便攜式文件格式」）係 Adobe Acrobat 輸出得到嘅一種文件格式。佢嘅優點在於跨平台、能夠保留文件原有嘅格式（layout）、開放標準，同能夠喺免版稅（royalty-free）嘅情況之下自由開發PDF兼容嘅軟體。

## 技術

PDF主要係由三項嘅技術組成：

* 衍生自 PostScript，可以話係 PostScript 嘅縮細版。
* 字型嵌入系統
* 資料壓縮同埋存輸系統

## PDF編輯器

* Adobe Acrobat
* PDF Creator
* PrimoPDF
* CutePDF
* PDF Redirect

## PDF閱讀器

* Adobe Acrobat Reader
* Foxit Reader
* xpdf
* Evince